ดัชนีเชื่อมั่นผู้บริโภค พ.ค. กระเตื้องครั้งแรกในรอบ 15 เดือน อยู่ที่ 48.2 หลังคลายล็อก
"ม.หอการค้าไทย" เผยดัชนีเชื่อมั่นผู้บริโภค พ.ค. กระเตื้องครั้งแรกในรอบ 15 เดือน อยู่ที่ 48.2 หลังรัฐบาลมีมาตรการคลายล็อก-กนง.ลดอัตรดบ. 0.25%
"ม.หอการค้าไทย" เผยดัชนีเชื่อมั่นผู้บริโภค พ.ค. กระเตื้องครั้งแรกในรอบ 15 เดือน อยู่ที่ 48.2 หลังรัฐบาลมีมาตรการคลายล็อก-กนง.ลดอัตรดบ. 0.25%
4 มิ.ย. 2563

ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยผลสำรวจดัชนีความเชื่อมั่นผู้บริโภคเดือนพ.ค. 63 อยู่ที่ 48.2 จาก 47.2 ในเดือนเม.ย.63 เป็นการฟื้นตัวครั้งแรกในรอบ 15 เดือน หลังจากเริ่มผ่อนคลายธุรกิจได้ ส่วนดัชนีความเชื่อมั่นต่อเศรษฐกิจโดยรวมเดือน พ.ค. อยู่ที่ 40.2 จากเดือน เม.ย.63 ที่อยู่ในระดับ 39.2
ขณะที่ดัชนีความเชื่อมั่นเกี่ยวกับโอกาสหางานทำ อยู่ที่ 46.6 จาก 46.0 ส่วนดัชนีความเชื่อมั่นเกี่ยวกับรายได้ในอนาคตเท่ากับ 57.7 จาก 56.4
โดยมีปัจจัยบวก ได้แก่ รัฐบาลมีมาตรการผ่อนปรนระยะที่ 1 และ 2, คณะกรรมการนโยบายการเงิน (กนง.) มีมติให้ลดอัตราดอกเบี้ยนโยบาย 0.25%, ส่งออกเดือนเม.ย. เพิ่มขึ้น 2.12%
ส่วนปัจจัยลบมาจากการแพร่ระบาดของโควิด-19, สภาพัฒนาการเศรษฐกิจและสังคมแห่งชาติ (สศช.) หรือ สภาพัฒน์ เผย GDP ไตรมาสแรกปี 63 ติดลบ 1.8% รวมทั้งปรับลดประมาณการปี 63 ลง, รัฐบาลขยายเวลาบังคับใช้พ.ร.ก.การบริหารราชการในสถานการณ์ฉุกเฉินออกไป, ความกังวลปัญหาสงครามการค้า, ราคาน้ำมันขายปลีกในประเทศปรับตัวเพิ่มขึ้น, เงินบาทแข็งค่า และผู้บริโภคยังกังวลเศรษฐกิจชะลอตัว